SET พักฐาน เลือกเก็บ 9 หุ้นเด่นกำไร-ปันผลดี
นักวิเคราะห์มองดัชนีหุ้นไทยวันนี้มีแนวโน้มพักฐานระยะสั้น เนื่องจากตลาดยังไม่มีปัจจัยบวกใหม่ที่ชัดเจน ขณะที่เดียวนักลงทุนส่วนใหญ่รอดูการประกาศตัวเลข GDP ของไทยในสัปดาห์หน้า ด้านหุ้นพลังงานอาจมีขายทำกำไรจาก Sell on fact หลังทยอยประกาศงบหมดแล้ว การลงทุนยังคงเน้นกลุ่มที่แนวโน้มกำไรเติบโตดี และให้ปันผลสูงเป็นหลัก
17 ก.พ. 2560

ข่าวหุ้นธุรกิจออนไลน์ รายงาน เช้านี้ ณ เวลา 9.20 น. ค่าเงินบาทอยู่ที่ 34.97 บาทต่อเหรียญ ขณะที่ตลาดหุ้นเอเชียปรับตัวลงนำโดยตลาดหุ้นญี่ปุ่นที่ร่วงลงกว่า 100 จุด เนื่องจากได้รับแรงกดดันจากเงินเยนที่แข็งค่าเมื่อเทียบกับดอลลาร์สหรัฐ ส่งผลให้หุ้นกลุ่มส่งออกปรับตัวลง
นักวิเคราะห์มองดัชนีหุ้นไทยวันนี้มีแนวโน้มพักฐานระยะสั้น เนื่องจากตลาดยังไม่มีปัจจัยบวกใหม่ที่ชัดเจน ขณะที่เดียวนักลงทุนส่วนใหญ่รอดูการประกาศตัวเลข GDP ของไทยในสัปดาห์หน้า ด้านหุ้นพลังงานอาจมีขายทำกำไรจาก Sell on fact หลังทยอยประกาศงบหมดแล้ว การลงทุนยังคงเน้นกลุ่มที่แนวโน้มกำไรเติบโตดี และให้ปันผลสูงเป็นหลัก หุ้นเด่นเลือก PTTCG-PLANB-KCE-BEAUTY-BANPU-KTB-IVL-TISCO และ KKP
 
บล.ธนชาต ระบุในบทวิเคราะห์ (17 ก.พ.) ว่า SET มีแนวโน้ม “พักฐาน” ระยะสั้นในกรอบ 1,560 – 1,580 จุด ต่อไป ขณะที่มอง Downside risk ระยะสั้นของตลาดจะถูกจำกัดจากการที่บริษัทส่วนใหญ่อยู่ในช่วงการจ่ายเงินปันผลเดือน มี.ค. – เม.ย. และยังลุ้นการฟื้นตัวปรับสูงขึ้นระยะสัปดาห์ด้วยเป้าหมาย 1,600/1,620/1,650 จุด
แนะนำ “ซื้อ” Earnings plays หรือกลุ่มหุ้นที่กำไรออกมาดีต่อได้แก่ 1) PTTCG : Spread สาย olefin ดีกว่าคาดและดีต่อเนื่องในไตรมาส 1/17, ค่าการกลั่นสูง US$6-7/bbl ในปัจจุบัน 2) PLANB : คาดกำไร Turnaround ปีนี้ ด้วยคาดการณ์กำไร 543 ล้านบาท +54% จากปีก่อน ล่าสุดตัวเลขเม็ดเงินโฆษณาเดือน ม.ค. สำหรับสื่อนอกบ้าน +26% จากช่วงเดียวกันในปีก่อน และมีแหล่งรายได้ใหม่จากการทำ Sport marketing ขณะที่หุ้นปันผลยังชอบ KKP (ปันผลครึ่งปีหลังของปี 2016 ที่ 3.7%)
นอกจากนี้ยังแนะนำ “ซื้อ” KCE (ต้าน 108.00/112.00 บาท) ต่อเนื่อง มองราคาหุ้นสะท้อนต้นทุน copper foil ที่ปรับสูงขึ้นไปแล้ว มองกำลังการผลิตที่เพิ่มขึ้นในครึ่งปีแรกของปี 2017 หนุนกำไรโต 26-33% ปี 2017-18 และ “ซื้อ” BEAUTY (ต้าน 11.00 บาท) คาดกำไรไตรมาส 4/16 ที่ยังเติบโตแกร่ง และ Outlook ธุรกิจที่ยังเติบโตได้ดีจากทั้งในประเทศ และต่างประเทศ คาดกำไรขยายตัวเด่น 42-37% ปี 2017-18
 
บล.กรุงศรี ระบุในบทวิเคราะห์ (17 ก.พ.) คงมุมมองเป็นกลางถึงบวก คาด SET จะยังเคลื่อนไหวในกรอบจำกัด แม้โมเมนตัมจะกลับมาดีจากการกลับมาซื้อสุทธิของนักลงทุนต่างชาติ แต่ด้วยตลาดที่ยังขาดปัจจัยบวกใหม่ทำให้การเพิ่มขึ้นของดัชนียังเป็นไปอย่างจำกัด ขณะเดียวกันคาดว่านักลงทุนจะรอดูการประกาศตัวเลข GDP ของไทยในสัปดาห์หน้าซึ่งคาดว่า GDP ปี 2016 จะขยายตัว 3.2% ขยายตัวมากที่สุดในรอบกว่า 4 ปี หุ้นกลุ่มพลังงานอาจจะมีขายทำกำไรจาก Sell on fact หลังจากที่ทยอยประกาศงบหมดแล้ว
ส่วนกลุ่มธนาคารคาดว่าจะมีแรงซื้อสะสมเพื่อดักทางการประกาศจ่ายปันผล โดยหุ้นที่คาดว่าจะประกาศจ่ายปันผลออกมาดี อาทิ KKP TISCO และ KTB ส่วนหุ้นขนาดเล็กจะมีแรงเก็งกำไรมากขึ้นเนื่องจากเข้าสู่ช่วงสุดท้ายในการประกาศงบแต่ต้องระวัง Sell of fact ให้หุ้นที่ปรับตัวขึ้นแรงและผลประกอบการไม่ได้ออกมาตามคาด
กลยุทธ์การลงทุนวันนี้ : Selective Buy
หุ้นเก็งกำไรระยะสั้น : KTB (ซื้อเก็งกำไร/เป้า 20.00 บาท) เก็งกำไรดักทางบริษัทประกาศจ่ายปันผลในช่วง 1-2 สัปดาห์ข้างหน้าคาดเงินปันผลจ่ายประมาณ 0.87 บาท ต่อหุ้น ให้ปันผลตอบแทน 4.5%, IVL (ซื้อ /เป้า 38.00 บาท) เก็งกำไรงบไตรมาส 4/16 เติบโตโดดเด่นจากช่วงเดียวกันในปีก่อน และมี Upside หากสหรัฐลดภาษี คาดทุกๆ 5% ที่สหรัฐลดภาษีจะเพิ่มกำไรให้กับ IVL ประมาณ 3-5%
 
บล.แอพเพิล เวลธ์ ระบุในบทวิเคราะห์ (17 ก.พ.) ทิศทางการซื้อขายวันนี้คาดได้แรงหนุนจากทิศทาง Dollar Index ที่อ่อนค่าลง -0.59 % อยู่ที่ระดับ 100.49 และโอกาสขึ้นดอกเบี้ยสหรัฐในการประชุม มี.ค. ลดลงจากระดับ 44% สู่ระดับ 36% วันนี้รอติดตามรายงานผลประกอบการ  IVL, BANPU กลยุทธ์การลงทุน ประเมินดัชนี SET ยังแกว่งตัวในกรอบ 1,570 – 1,590 จุด แนะนำเทรดดิ้งตามกรอบการลงทุน แนะนำเก็งกำไร BANPU ราคาเป้าหมาย 24.00 บาท (+ MSCI ปรับเพิ่มน้ำหนักการลงทุน)